OpenLLM-France/wikimedia huggingface dataset:
# Krisoberilo

Krisoberilo oxido motako minerala da.

## Ezaugarriak

Krisoberilo oxido mineralaren formula kimikoa hau da: ${\ce {BeAl2O4}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 8,5 da.

## Erreferentziak

* 1 2 (Ingelesez) «Chrysoberyl: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q422179
* Multimedia: Chrysoberyl / Q422179
# Krisotilo

Krisotilo silikato motako minerala da eta serpentine subtaldearen kidea da.

## Ezaugarriak

Krisotilo silikato mineralaren formula kimikoa hau da: ${\ce {Mg3(Si2O5)(OH)4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Chrysotile: Mineral information, data and localities.» www.mindat.org (Noiz kontsultatua: 12-05-2019).
# Konstantino I.a Eskoziakoa

Konstantino I.a Eskoziakoa edo Konstantino MacKenneth (Eskoziako gaeleraz: Còiseam mac Choinnich), (836, Eskozia – 877, Eskozia), Piktoen erregea eta Eskoziako Erresumako hirugarren erregea izan zen.

## Biografia

Eskoziako lehen erregea izan zen Kenneth I.aren seme zaharrena zen, 862an bere osaba Donald I.a hiltzean hartu zuen kargua.
Konstantinoren erregealdian bikingoen jarduera asko handitu zen. 865 urtean norvegiar, suediar eta daniarrez osaturiko armada handi batek (Gudaroste Pagano Handiak) Ingalaterrako erresumak konkistatu nahi izan zituen eta aldi berean gizon gutxiko armada txikiek Britainia Handiaren iparraldea eraso zuten. Iparraldeko talde hauen buruzagi ezagunak Amlaíb eta Ívarr (edo Ímar) izan ziren. Hauek 870. urtean Dumbartongo gaztelua setiatu zuten lau hilabetez eta ur hornidura moztu. Gaztelua errenditu egin zen eta altxorrez eta esklaboz beteriko 200 itsasontzirekin itzuli ziren Dublin hiri bikingora.
875ean bikingoek eraso berri bat egin zuten Piktoen lurraldean. Borroka Dollar herriaren inguruan izan zen eta piktoentzat porrot handia izan zen. 877an beste eraso batean Konstantino I.a harrapatu eta exekutatu egin zuten bikingoek. Honen anaia zen Aedh bihurtu zen errege baina urtebete iraun zuen karguan.
* Datuak: Q317457
* Multimedia: Constantine I of Scotland / Q317457
# Konstantino II.a

Flavio Klaudio Konstantino II.a (latinez: Flavius Claudius Constantinus; 317ko otsaila - 340ko apirila) erromatar enperadorea izan zen, 337tik hil zen arte. Konstantino I.a Handia eta Faustaren seme zaharrena izan zen, Arlesen jaioa.
Aitaren heriotzaren ostean, 337an, Konstantino II.a enperadore bihurtu zen Konstantzio II.a eta Konstante anaiekin batera. Konstantinori egokitu zitzaion Inperio eremua Galiak, Britaniak eta Hispaniak osatzen zuten.
Hasiera batean, Konstante anaia gazteenaren gaineko ardura zeukan Konstantinok. Honela, Italia, Afrika eta Iliria probintziak ere haren menpe zeuden. Konstantek adin nagusia betetzean, lurralde horiek aldarrikatu zituen. Konstantinok ez zizkion itzuli nahi, eta gerra piztu zen. Aquileia hirian borrokatu zuten bi anaiek 340an. Konstantino hilik suertatu zen, eta Konstantek anaiaren probintziak ere bere agindupean jarri zituen.
* Datuak: Q46734
* Multimedia: Constantinus II / Q46734
# Konstantino II.a Eskoziakoa

Konstantino II.a Eskoziakoa edo Konstantino MacAeda (Eskoziako gaeleraz: Còiseam mac Aoidh), (874, Eskozia – 952, St Andrews, Eskozia), Piktoen erregea eta Eskoziako Erresumako zazpigarren erregea izan zen, garai hartan Alba izenaz ezagutzen zena.

## Biografia

Aedh Eskoziakoaren semea izan zen eta Eskoziako lehen erregea izan zen Kenenth I.a zuen aitona. Konstantino II.aren erresuma Tay ibaiaren inguruan kokatzen zen, iparraldeko muga Morayko fiordoaren inguruan zegoen eta hegoaldekoa Forth ibaian. Iparraldetik bikingoek eraso zuten eta hegoaldean Wessex eta Merciako erresumek iparralderantz egindako ekinaldietatik babestu behar izan zuen. 927an hegoaldeko erresumetako Athelstan erregearen menpean kokatu zen bikingoei aurre egin ahal izateko, baina honen konkista nahiak ikusita 937an Dublingo errege bikingoarekin bat egin eta Athelstanen erresuma eraso zuten, Brunanburheko borrokan porrota jaso zuten arte.
Ordura arteko erregealdi luzeena izan ondoren 943an abdikatu egin zuen eta St Andrewseko monasteriora erretiratu zen monje bizitzara. Bere lehengusua zen Malcolm I.a bihurtu zen errege. Konstantino II.a 952 urtean hil zen.

## Ondorioak

Piktoen erresumako gaelizazioan eragin handia izan zuela kontsideratzen da, Irlandako monasterio erreformatzaileak babestu baitzituen. Eliza eta administrazio institutuen lehen aztarnak azaldu ziren. Albako Erresumaren buru izan bazen ere, lehen aldiz agertzen dira Scottas eta Scotland hitzak.
* Datuak: Q333748
* Multimedia: Constantine II of Scotland / Q333748
# Konstantinako probintzia

Konstantina (arabieraz: ولاية قسنطينة‎) Aljeriako wilaya edo probintzietako bat da. 2.187 kilometro koadro ditu eta 1.012.643 biztanle 2008ko erroldan. Hiriburua Konstantina da. Guztira 6 barruti eta 16 udalerri ditu.

## Barrutiak =

| Barrutia | Udalerri kopurua | Udalerriak | Azalera (km²) | Biztanleria (biz.) |
| Konstantina | 1 | Konstantina | 231.63 | 462,374 |
| El Khroub | 3 | El Khroub•Aïn Smara•Ouled Rahmoune | 610.70 | 248,160 |
| Aïn Abid | 2 | Aïn Abid•Ibn Badis | 634.22 | 51,478 |
| Zighoud Youcef | 2 | Zighoud Youcef•Beni Hamiden | 367.97 | 48,432 |
| Hamma Bouziane | 2 | Hamma Bouziane•Didouche Mourad | 186.88 | 128,867 |
| Ibn Ziad | 2 | Ibn Ziad•Messaoud Boudjeriou | 257.37 | 30,623 |

## Kanpo estekak

* Datuak: Q232043
* Multimedia: Constantine Province / Q232043
# Konstantino (Leon V.aren semea)

Symbatios (grezieraz: Συμβάτιος), Sabbatios (Σαββάτιος) edo Sambates (Σαμβάτης), Bizantziar Inperioko enperadorekidea izan zen 813tik 820ra.
Leon V.a Armeniarra enperadorearen eta Teodosiaren semea izan zen. 800 eta 810 urteen artean jaio zen. 813an bere aita koroatu eta gutxira, Symbatios enperadorekide izendatu zuten eta Konstantino izena hartu zuen. 815ean, bere aitaren ordezkari gisa, ikonoak agurtzeko debekua ezarri zuen kontzilio batera joan zen.
Leon 820ko abenduaren 25ean hil zuten. Konstantino bere amarekin eta hiru anaiarekin bidali zuten Printzeen Uharteetara. Lau anaiak zikiratuak izan ziren, eta monje gisa igaro zituzten gainerako bizitzak.
# Konstantino Dukas

Konstantino Dukas (c. 1074 – c. 1095) Bizantziar Inperioko enperadorekidea izan zen 1074tik 1078ra eta 1081etik 1087ra.
Mikel VII.a Dukas eta Maria Alaniakoaren semea izan zen, eta enperadorekide izendatu zuten jaio zen urtean. 1078an utzi zion izateari, Nizeforo III.a Botaniates enperadore bihurtu zenean. Konstantinoren eta Roberto Guiscarden alabaren arteko ezkontza bertan behera geratu zen orduan, eta bizantziar inperioa inbaditzeko aitzakiatzat erabili zuen.
Alexio I.a Komneno enperadore berriak Konstantino berriro enperadorekide izendatu zuen 1081ean. Konstantino Ana Komneno Alexioren alabarekin ezkondu zen, eta enperadorekide izaten jarraitu zuen 1087ra arte, Joan II.a Komneno Alexioren semea jaio zen arte.

## Genealogia

Zuhaitz genealogikoa :
Konstantino X.a Dukas
Mikel VII.a Dukas
Eudoxia Makrenbolitisa
Konstantino Dukas
Bagrat IV of Georgia
María Alaniakoa
Borena of Alania :

## Kanpo estekak

* Datuak: Q727828
* Multimedia: Constantine Doukas / Q727828
# Konstantino I.a Greziakoa

Konstantino I.a Greziakoa (grezieraz: Κωνσταντῖνος Αʹ, Βασιλεὺς τῶν Ἑλλήνων, Konstantínos Αʹ, Vasiléfs ton Ellínon; Atenas, 1868ko abuztuaren 2a - Palermo, 1923ko urtarrilaren 11) Greziako erregea izan zen, 1913-1917 eta 1920-1922 bitartean.

## Bizitza

Jurgi I.aren semea zen eta 1913. urtean egin zuten errege. Lehen Mundu Gerran neutraltasunari eusten saiatu zen, baina Alexandro bere seme gazteari utzi behar izan zion aginpidea 1917an, Grezia banatu eta frantses gudarostea Grezian sartu ondoren. 1920an, Alexandro hil zenean, berriro izendatu zuten errege. 1922. urtean, turkiarrek Greziako gudarostea Anatolian menderatu ondoren, bere seme Jurgi II.ari utzi behar izan zion erregetza.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-3-2 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q152099
* Multimedia: Constantine I of Greece / Q152099
# Konstantino

    Artikulu hau Aita Santuari buruzkoa da; erromatar enperadorea gaitzat duena beste hau da: «Konstantino I.a Handia»
Konstantino (Siria, c. 664 - † ?, 715eko apirilaren 9a) Eliza Katolikoaren 88. Aita Santua izan zen 708 eta 715 urteen bitartean.
1967an Paulo VI.ak egin arte Konstantinopolis bisitatzeko azken aita santua izan zen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q103314
* Multimedia: Constantinus I (pope) / Q103314
# Kuspidina

Kuspidina silikato motako minerala da eta wöhlerite taldearen kidea da.

## Ezaugarriak

Kuspidina silikato mineralaren formula kimikoa hau da: ${\ce {Ca4(Si2O7)(F,OH)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 - 6 da.

## Erreferentziak

* 1 2 (Ingelesez) «Cuspidine: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3699738
* Multimedia: Cuspidine / Q3699738
# Kussharo aintzira

Kussharo aintzira (japonieraz: 屈斜路湖, Kussharo-ko) Hokkaido uhartean dagoen aintzira ezaguna da. Akan Parke Nazionalaren barnean dago eta kraterrean eraturiko Japoniako aintzira zabalena da, bai eta osorik izozten den Japoniako aintzira handiena ere.

## Ezaugarriak

Azpitik altxatzen diren gas bolkanikoek ura azidotu egiten dute eta arrainak oso urriak dira bertan. Aintziraren ertzean berez berotzen diren hareazko hondartzak daude. Wakoto penintsulak hainbat surgentzia sulfuriko ditu eta bertara moldaturiko bizidun endemikoak agertzen dira.
Beltxarga oihulariaren migrazio bideetan kokaturik dagoenez hegazti multzo handiak izaten dira bertan.

## Ikus, gainera

* Akan Parke Nazionala

## Kanpo estekak

* Datuak: Q1329458
* Multimedia: Lake Kussharo / Q1329458
# Kuskue tanden

Kuskue tanden Iñaki Iñurrietak idatzitako eleberri bat da, 2004an Alberdania argitaletxeak plazaratua.

## Argumentua

1980ko hamarkadaren hasiera da eta filologiako ikasle batzuk Donostiako ikasle-pisu batean daude. Hainbat eratako estrategiak antolatzen dituzte etengabe sortzen zaizkien galderei erantzuteko. Dena teorizatu beharra izaten dute beti, bai eguneroko pasarterik arruntena, bai eta beren arteko harremanak ere. Oteizaren kume umoretsuak dira. Donostiako Kontxan, parekorik gabeko postalaren aurrean, beste maila batera jasoko dituen ekintza poetiko erabatekoa mamitu nahi dute nork bere zoroak agintzen dion moduan. Tori lau oinak, postala, pastela, postula, pistola, eta bota bertsoa. Neurri eta doinu librean.

## Kanpo estekak

* Datuak: Q20492880
# Kuskus orbaindun

Kuskus orbainduna (Spilocuscus maculatus) Spilocuscus generoko animalia da. Martsupialen barruko Diprotodontia ordeneko animalia da. Phalangerinae subfamilia eta Phalangeridae familian sailkatuta dago.
65 cm inguru luzea, gorputza eta burua arratoiarenaren antzekoak ditu, begiak aldiz hark baino handiagoak. Isatsa luze oratzailea du. Sabelaldeko ilea zuria du, gorputzaren gainerako aldeetakoa berriz zuri horixka eta orbain beltz gorrixketakoa. Australiako iparraldean, Ginea Berrian eta Moluka uharteetan bizi da. Hostoak eta fruituak jaten ditu.

## Erreferentziak

* ↑ E. Geoffroy. (1803). Cat. Mamm. Mus. Hist. Nat., 149 or..
* ↑ Lur entziklopedietatik hartua.

## Ikus, gainera

* Phalangeridae

## Kanpo estekak

* 'Spilocuscus maculatus'ri buruzko informazioa Mammals of The World datubasean
* Datuak: Q209548
* Multimedia: Spilocuscus maculatus / Q209548
* Espezieak: Spilocuscus maculatus
# Kuskus

    Artikulu hau martsupialen generoari buruzkoa da; janaria gaitzat duena beste hau da: «Kus-kus»
Kuskus (Spilocuscus) Phalangeridae familiako martsupial generoaren izen arrunta da. Hurrengo espezieak ditu bere barnean:
* Spilocuscus kraemeri
* Spilocuscus maculatus (kuskus orbainduna)
* Spilocuscus papuensis
* Spilocuscus rufoniger
* Spilocuscus wilsoni

## Kanpo estekak

* Datuak: Q1475049
* Multimedia: Spilocuscus / Q1475049
* Espezieak: Spilocuscus
# Kuskuta

Kuskuta ezkertearen familiako landare bizkarroi batzuen generoa da. Ernetzean ez dute kotiledoirik izaten hazian, baina zain moduko luzakin batzuk eta hari-itxurako zurtoin fin batzuk hazten zaizkie, landareren baten gaineraino iristeko eta hari hazkurria atereaz bizitzeko. 80 bat landare espezie ezagutzen dira kuskuta izenaz. Ia mundu guztian daude zabalduak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q190505
* Multimedia: Cuscuta / Q190505
* Espezieak: Cuscuta
# Kusterdingen

Kusterdingen Alemaniako udalerria da. Baden-Württemberg estatuan kokatuta dago, [[Tübingen (barrutia)|Tübingen]] barrutian. 2014an 8.247 biztanle zituen 24,24 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q521411
* Multimedia: Kusterdingen / Q521411
# Kuskuburu

Kuskuburu Gangurengana mendiaren tontor bati deitzen zaio. Euskal Herriko mendien zerrendan ez da agertzen tontor hau, Ganguren mendia bezala agertzen da.
Kuskuburu da, beraz, Ganguren mendi-lerroaren puntu gorena, 431 metroko garaierarekin. Igoera klasikoak dira Lezamatik edo Galdakaotik abiatzen direnak.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Kuskuburu (Mendikat)
* ↑ Gailurraren izena: Kuskuburu (Mendikat webgunean)

## Ikus, gainera

* Euskal Herriko mendiak
* Bizkaiko mendien zerrenda

## Kanpo estekak

* luberri.net webgunean
* Datuak: Q12261693
* Multimedia: Kuskuburu / Q12261693
# Kussmaulen arnasketa

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Kussmaulen arnasketa zetoazidosia edo koma diabetikoa duten pertsonen arnasketa azkarra, sakona eta neketsua da. Kussmaulen arnasketak Adolph Kussmaul alemaniar medikuaren izena darama, sintoma deskribatu zuen lehena izan zena.

## Erreferentziak

* ↑ Euskalterm: [Hiztegi Terminologikoa] [2001]
* ↑ Kussmaul, A.. (1874). «Zur Lehre vom Diabetes mellitus. Über eine eigenthümliche Todesart bei Diabetischen, über Acetonämie, Glycerin-Behandlung des Diabetes und Einspritzungen von Diastase in’s Blut bei dieser Krankheit» Deutsches Archiv für klinische Medicin, Leipzig 14: 1-46..

## Kanpo estekak

* Datuak: Q1122344
* Multimedia: Kussmaul breathing / Q1122344
# Krabelin

Krabelina, julufrai edo mahoa (Dianthus) Caryophyllaceae familiako landare generoa da. Orri luze eta meheak eta hosto askotako lore usaindunak ematen dituen landarea da

## Espezie hautatuak

| Dianthus alpinus Dianthus amurensis Dianthus anatolicus Dianthus arenarius Dianthus armeria Dianthus balbisii Dianthus barbatus Dianthus biflorus Dianthus brevicaulis Dianthus burgasensis Dianthus callizonus Dianthus campestris Dianthus capitatus Dianthus carthusianorum Dianthus caryophyllus (krabelin kultibatua) Dianthus chinensis (Txinatar krabelina) Dianthus cruentus Dianthus deltoides Dianthus erinaceus Dianthus freynii Dianthus fruticosus Dianthus furcatus Dianthus giganteus Dianthus glacialis Dianthus gracilis Dianthus graniticus Dianthus gratianopolitanus Dianthus haematocalyx | Dianthus hyssopifolius (dunetako krabelina) Dianthus japonicus Dianthus kladovanus Dianthus knappii Dianthus lusitanus Dianthus microlepsis Dianthus moesiacus Dianthus monspessulanus Dianthus myrtinervius Dianthus nardiformis Dianthus nitidus Dianthus pavonius Dianthus petraeus Dianthus pinifolius Dianthus plumarius Dianthus pungens Dianthus repens Dianthus scardicus Dianthus seguieri Dianthus simulans Dianthus spiculifolius Dianthus squarrosus Dianthus subacaulis Dianthus superbus Dianthus sylvestris Dianthus tenuifolius Dianthus urumoffii Dianthus zonatus Dianthus John Prichard |

## Galeria

* Dianthus barbatus
* D. caryophyllus
* Dianthus monspessulanus
* Dianthus carthusianorum
* Carnation D. monspessulanus
* Red D.caryophyllus
* Dianthus caryophylus (gorri)
* D.caryophyllus
* D. shinanensis

## Erreferentziak

* ↑ Lur entziklopedietatik hartua.

## Kanpo estekak

* Datuak: Q156099
* Multimedia: Dianthus / Q156099
* Espezieak: Dianthus
# Krabeliñaitz

Krabeliñaitz edo Krabelin mendia Bergara eta Soraluzeko lurretan kokatua dagoen 607 metroko mendia da.
Soraluzeri dagokionez, ibaiaren mendebaldean dago Krabeliñaitz, Elgetaraino iristen den mendilerroa sortzen den lekuan, hain zuzen ere.

## Kanpo estekak

* Datuak: Q25473550
# Krabarroka budin

Krabarroka budina krabarroka haragiaz egindako budina da. Juan Mari Arzak donostiar sukaldariak asmatu zuen 1971an arrain budinean oinarrituta, eta berehala hedatu zen Euskal Herri osoan eta baita ere Kantauri kostaldeko eskualdeetara, batez ere Asturias aldera.
Krabarrokaz gain, porruak, azenarioak, arrautzak, esne-gaina eta tomate-saltsa ditu osagaia nagusiak.

## Ezaugarriak

Krabarroka edo itsas kabraren haragia arrain salda batean egosten da minutu batzuetan (errezeta batzuek lurrunean egosten dute), arantzetako pozoia desaktibatzeko. Itxura gorria duen arraina izan arren, bere haragia zuria eta fina da. Egosi ondoren, mami-mami egin eta arantzak kentzen dira, haragia tomate saltsarekin, esnegainrekin eta arrautzekin nahasten da, baita barazki egosi batzuekin ere (azenarioa, apioa, etab.), eta hori guztia birrindu egiten da ore bat osatzeko, Maria bainuan sukaldatzen dena molde luzanga batean.
Arzaken arabera, Donostiako Konstituzio plazan dagoen Astelena jatetxeko legatz budinean oinarritu zen errezeta berria egiteko. Hala ere, antza denez, legatz budinaren errezeta Maria Mesteyer bilbotarraren sukaldaritza liburuan agertzen zen 1933an jada ("La Cocina Completa", Madril, 1933).

## Erreferentziak

* ↑ Una receta de pastel de pescado con estrella Michelin, Lídia Penelo, La Vanguardia (2018-19-11)
* ↑ Pastel de Cabracho “Enciclopedia de gastronomia” webgunean
* ↑ Errezeta
* ↑ Cabracho, ese pescado rojo que aquí llamamos krabarroka Diario Vasco, 2016

## Ikus, gainera

* Legatz budina

## Kanpo estekak

* Datuak: Q5697020
# Krabelinatx

Krabelinatx, Gipuzkoa probintzian topa dezakegun euskal mendia da. Ez da mendizale asko saiatzen mendi honen tontorra zapaltzen eta sasia nagusitzen ari da gain aldean. Pinudiak inguratzen du tontorra eta berak osatzen du paisaia guztia, inguruko mendiak ere pinuz josita baitaude. Zer ikusi gutxi beraz.

## Kanpo estekak

Krabelinatx, http://www.euskal-herria.org/.
# Krabarroka gorri

Krabarroka gorria edo haitz kabra (Scorpaena scrofa) scorpaenidae familiako arraina da. Itsas kabra gorria ere esaten zaio. Gorri kolorekoa eta hezurrez beteta, arraroa da 1,5-2 kg baino gehiago izatea, nahiz eta 3 kilokoak badauden. Normalean 10 eta 500 m arteko sakoneran bizi da.

## Izena

* Espainian cabracho, escorpena edo rascacio
* Katalunian escórpora
* Asturiasen tiñosu
* Balear Uharteetan cap roig
* Murtzian eta Valentziako hegoaldean gallina
* Galizia escarapote
* Frantzian Rascasse rouge edo chapon
* Korsikan Capponu
* Alemanian Großer Roter Drachenkopf
* Italian scorfano rosso
* Herbehereetan Rode schorpioenvis

## Gastronomian

Oso arrain zuri estimatua da sukaldaritzan. Euskal Herrian, eta hedaduraz Kantauri ertzeko eskualdeetan ezaguna da krabarroka budina. Katalunian patatekin suquet de peix prestatzen dute eta Frantzia hegoaldean antzekoa den bouillabaisse arrain-zopa.

## Erreferentziak

* ↑ Bailly, Nicolas. (2011). Scorpaena scrofa Linnaeus, 1758. World Register of Marine Species.
* ↑ «haitz kabra» arrainak.eus (Noiz kontsultatua: 2024-02-23).
* ↑ www.maestropescador.com
* ↑ Miniconi R., Molinier R., Nouhen D., Pimort M.-J. (1980) Pesci di Corsica è di u Mediterraniu
* ↑ Trainito, Egidio, "Atlante di flora e fauna del Mediterraneo", Milan: Il Castello, 2005. ISBN 88-8039-395-2

## Kanpo estekak

* Datuak: Q850274
* Multimedia: Scorpaena scrofa / Q850274
* Espezieak: Scorpaena scrofa
* Datuak: Q850274
* Multimedia: Scorpaena scrofa / Q850274
* Espezieak: Scorpaena scrofa
# La Cassaigne

La Cassaigne ( frantsesez eta ofizialki: La Cassaigne) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q865100
* Multimedia: La Cassaigne / Q865100
# La Catrina

La Catrina, jatorriz La Calavera Garbancera (euskaraz Katrina edo Buruhezur Txitxiriozalea), 1910ean José Guadalupe Posada mexikar ilustratzaileak sortu eta Diego Rivera horma-irudigileak bataiatutako grabatu bat da. Mexikon, herri kulturan asko errotua dagoen Heriotzaren Eguneko ikur bilakatu da.
Ordutik aurrera eta gaur egun arte margolan ugaritan agertu izan den heriotzaren pertsonifikazioa da.

## Kanpo estekak

* Datuak: Q1084690
* Multimedia: La Calavera Catrina / Q1084690
# La Catalanako geltokia

La Catalana Bartzelonako tranbiaren geltoki bat da, Sant Adrià de Besòs udalerrian dago.
Geltokia 2007n inauguratu zen.
# La Cañada Flintridge (Kalifornia)

La Cañada Flintridge Kaliforniako hiri bat da. Los Angeles konderrian kokatua dago. 2010ean 20.246 biztanle zituen, 22,4 kilometro koadrotan banatuta.

## Ikus, gainera

* Los Angeles konderria

## Kanpo estekak

* Datuak: Q1011181
* Multimedia: La Cañada Flintridge, California / Q1011181